Nelu Tătaru anunță că a contractat de două ori mai multe doze de vaccin antigripal decât anul trecut.
Anul acesta au fost contractate aproape trei milioane de doze de vaccin antigripal. Pe piața liberă vor fi puse în vânzare alte 800.000 de doze. Nelu Tătaru: Nu am primit nicio doză încă pentru pacienţii cu boli cronice. Ministerul Sănătăţii a contractat 2.970.000 de doze de vaccin antigripal pentru noul sezon rece.
Nelu Tătaru a anunțat că a contractat de două ori mai multe doze de vaccin antigripal decât anul trecut.Adică aproape trei milioane de doze, iar pe piața liberă estimează că vor fi puse în vânzare alte 800.000 de doze. Contractele sunt deocamdată pe hârtie, iar în farmacii dozele de vaccin antigripal sunt puține. "Nu am primit nicio doză încă pentru pacienţii cu boli cronice. Bineînţeles că primim zilnic zeci de telefoane de la pacienţii care aşteaptă, săracii, acele doze. Din păcăte, în acest an, nici în farmacii nu se găseşte. În proporţie de 99% pacienţii nu au găsit vaccinul în farmacii. Unii norocoşi l-au găsit. Acelora le-am şi administrat vaccinul", spune un medic de familie.